Troues en Gesinne: September 2009
Nico en Daleen se troue
Nico en Daleen het mekaar een aand met 'n wedersydse kuiertjie in die meenthuis-kompleks ontmoet. Op daardie stadium was dit reeds algemeen aanvaar dat niemand die verhouding tussen Nico en die internet sou breek nie! Nico is 'n web 2.0 guru! Tog, toe hy vir Daleen sien was facebook, google en youtube vir eers vergete.Beide Nico en Daleen wou klassieke en natuurlike foto's van die troue he.Ek het die eerste foto's van Daleen by Grey Kollege geneem, hierdie is een van my gunstelinge:
Ek was baie gelukkig dat Pieter Viljoen bereid was om my daardie dag met die lokaal te help. En hy het vir een van my kosbaarste oomblikke ooit as fotograaf gesorg. Die bruid moe die trappe af met skoene wat nie trappievriendelik is nie, 'n ruiker in die hand en ja 'n balans om te handhaaf. Nou onthou, Pieter was daar om te help, nie om deel van die fotosessie te wees nie. Maar omdat hy 'n gentleman is, kon hy nie anders as om die bruid te gaan help nie. Ek is mal oor die oomblik:
Maar die doel was darem eintlik om 'n meer formele foto te neem:
Die groot oomblik.
Nico sit die ring aan Daleen se vinger.
Dr Nic Esterhuizen het die troukar bestuur. Na die seremonie het hy die bruidspaar vergesel na die foto-sessie. Wonderlike mens, Dr Nic!
Ek was mal oor die bome, kon nie anders as om 'n wyehoekskoot te neem nie:
Die oggend voor die troue het ek in die omgewing rondgery en op 'n klein kerkie afgekom. Die Moruti was daar en het toestemming gegee dat ek die middag daar 'n paar foto's kon neem. Die lig het pragtig saamgespeel:
Die bruidegom en die bruid kry 'n blaaskansie vir gedaan-voete:
Buite was die laaste Septemberlig besig saam met die sakkende son te verdwyn.
Die bruid arriveer by die onthaal:
Die dansbaan word geopen, die egpaar Baird demonstreer hulle ge-oefende "moves".